
Rezumat 


Tratatul de la Lisabona pregăteşte dezvoltarea şi afirmarea Uniunii Europene pe scena 
internaţională. Prevederile acestui tratat sunt orientate către creşterea importanţei şi rolului Uniunii 
în lume. Pe noua scenă mondială, UE îşi întăreşte poziţia prin adoptarea unui tratat integraționist 
cu o abordare funcționalistă. O schimbare importantă anunţată de Tratatul de la Lisabona este 
dezbaterea asupra ratificării, pe cale parlamentară sau prin referendum. Este singurul tratat care a 
abordat o astfel de problematică. Principalele obiective ale Tratatului de la Lisabona sunt: 
dezvoltarea unei economii de piaţă eficiente, lupta împotriva discriminării şi a excluziunii sociale, 
promovarea unei justiţii sociale, coeziunea teritorială, progresul tehnologic şi ştiinţific, respectul 
diversităţii cultural-lingvistice, protecția cetăţenilor uniunii, dezvoltarea durabilă şi un comerţ liber 
şi echitabil . Se doreşte a fi un tratat care promovează valorile Uniunii, pacea şi democraţia, dincolo 


de graniţele europene. 

Abstract 


The Treaty of Lisbon prepares the development and affirmation of the European Union on 
the international stage. The provisions of this treaty are aimed at increasing the importance and 
role of the Union in the world. On the new world stage, the EU strengthens its position by adopting 
an integrationist treaty with a functionalist approach. An important change announced by the 
Treaty of Lisbon is the debate on ratification, by parliamentary means or by referendum. It is the 
only treaty that addressed such an issue. The main objectives of the Treaty of Lisbon are: the 
development of an efficient market economy, the fight against discrimination and social exclusion, 
the promotion of social justice, territorial cohesion, technological and scientific progress, respect 


for cultural-linguistic diversity, the protection of citizens of the Union, sustainable development 

and a free and fair trade. It is intended to be a treaty that promotes the values of the Union, peace 


and democracy, beyond the European borders. 

Tratatul de la Lisabona pregăteşte dezvoltarea şi afirmarea Uniunii Europene pe scena 
internaţională. Prevederile acestui tratat sunt orientate către creşterea importanţei şi rolului Uniunii 
în lume. Pe noua scenă mondială, UE îşi întăreşte poziţia prin adoptarea unui tratat integraționist 
cu o abordare funcționalistă. O schimbare importantă anunţată de Tratatul de la Lisabona este 
dezbaterea asupra ratificării, pe cale parlamentară sau prin referendum. Este singurul tratat care a 
abordat o astfel de problematică. Principalele obiective ale Tratatului de la Lisabona sunt: 
dezvoltarea unei economii de piaţă eficiente, lupta împotriva discriminării şi a excluziunii sociale, 
promovarea unei justiţii sociale, coeziunea teritorială, progresul tehnologic şi ştiinţific, respectul 
diversităţii cultural-lingvistice, protecţia cetăţenilor uniunii, dezvoltarea durabilă şi un comerţ liber 
şi echitabil!. Se doreşte a fi un tratat care promovează valorile Uniunii, pacea şi democraţia, 


dincolo de graniţele europene. 


Instituţionalizarea Uniunii Europene în domeniul securităţii şi apărării 


Principala schimbare adusă de Tratatul de la Lisabona este dispariția pilonilor europeni: 
Comunitățile Europene, Politica externă şi de securitate comună şi cooperarea poliţienească şi 


judiciară în materie penală. Suprimarea pilonilor a avut ca prim efect acordarea personalității 


! Ghidul dumneavoastră privind Tratatul de la Lisabona, disponibil online la: http:/Awww.fonduri- 
ue.ro/res/filepicker_users/cd25a597fd-62/Legislatie/europeana/4 Tratat Lisabona/2_ Ghid Tratat Lisabona.pdf, 
accesat la 30.03.2015. 

Juridice a Uniunii Europene, reprezentarea la nivel internaţional. Uniunea va putea de acum încolo 
încheia acorduri şi tratate internaționale. 

Pentru o mai bună reprezentarea externă şi pentru creionarea unei politici externe coerente 
şi unite, instituţiile europene şi-au sporit puterile în domeniul politicii externe. Parlamentul 
European a căpătat o putere permanentă de codecizie, împreună cu Consiliul European şi Consiliul 
de Miniştri, în materie de justiţie internă, legislaţie agricolă şi reprezentare externă a Uniunii”. Din 
punct de vedere al bugetului, Tratatul prevede că Parlamentul şi Consiliul sunt pe picior de 
egalitate. S-a stabilit un număr de maxim 751 de deputaţi, cu 6 scaune minim de ţară şi 96 de 
scaune maxim de țară. 

Consiliul European are un preşedinte ales pe 2 ani şi jumătate cu posibilitate de a-şi 
prelungi mandatul, astfel, preşedinţia semestrială a fost abandonată. Tot în Consiliu, s-a stabilit o 
nouă regulă de vot aplicată din anul 2014, cu 72% dintre state ce au un procent de 65 % din 


populaţie o decizie poate fi blocată”. S-a instaurat Clauza de la Ioannina, o clauză ce stipulează că 


un număr de state poate întârzia negocierea unui acord”. 

Comisia Europeană şi-a păstrat aceeaşi regulă a unui reprezentant din fiecare stat până în 
anul 2014, când membrii sunt constituiți din două treimi din statele membre. Conform tratatului, 
Comisia Europeană are şi un rol sporit în politica externă, prin faptul că vicepreşedintele Comisiei 
este Înaltul Reprezentant al Uniunii Europene pentru afaceri externe şi politica de securitate. 

Politica externă a UE este partajată între trei instituţii: Consiliul European, Consiliul de 
Miniştri şi Comisia Europeană. Toate aceste trei instituţii converg pentru a produce o politică 
externă unitară a Uniunii Europene. Pentru o mai bună funcţionare a organizaţiei s-au introdus 


două clauze: Clauza de flexibilitate care extinde competențele Uniunii Europene şi Clauza pasarelă 


> Raport asupra Tratatului de la Lisabona al Senatului Republicii Franceze, p.1, document disponibil online 
la: http://www.senat.fr/europe/note_lisbonne.pdf, accesat la 30.03.2015. 


3 Ibidem, p.3. 
+ Ibidem, p.4. 
5 Tratatul de la Lisabona we înțelesul tuturor”, 10 iulie 2008, disponibil online la: 


http://arhiva.euractiv.ro/uniunea-europeana/articles%7Cdisplay Article/articlelD_14154/Tratatul-de-la-Lisabona- 
%2'Tpe-intelesul-tuturor%27.html, accesat la data de 25.03.2015. 

care schimbă votul cu majoritate calificată în Consiliul prin votul în unanimitate în domeniul 
PESC?. 

Competenţele sunt noi atribute juridice ale Uniunii Europene acordate de către statele 
membre. Competenţele pot fi exclusive, partajate sau complementare. Competenţele exclusive ale 
UE sunt cele referitoare la actele pe care aceasta le poate îndeplini. Competenţele partajate ale 
Uniunii Europene sunt competenţe pe care Uniunea Europeană le împarte cu statele membre, fără 
această partajare organizaţia nu poate hotări de sine stătător. Competenţele complementare prevăd 
că Uniunea nu poate interveni pentru a susține un stat sau a completa acţiunea unui stat fără 
exercitarea unei puteri legislative, acesta este principiul subsidiarităţii”. Competenţele în ceea ce 
priveşte PESC sunt complementare deoarece Uniunea Europeană cere împuternicire de la statele 
membre, deşi după opinia unor jurişti este o competenţă partajată între statele membre şi Uniune. 
O competenţă exclusivă a UE este semnarea tratatelor şi acordurilor internaţionale atunci când 
acestea intră sub incidenţa legislaţiei europenef. 

Instituţionalizarea în domeniul apărării şi securităţii a fost realizată cu scopul de a schimba 
modul de acţiune al Uniunii Europene. Astfel, au apărut noi instituţii cu noi atribuţii. Aşadar, 
Tratatul de la Lisabona va fuziona cele două funcţii reprezentative anterioare, Înaltul Reprezentant 
al PESC şi Comisarul Însărcinat cu Afaceri Externe, pentru a înfiinţa funcţia de Înalt Reprezentant 
al Uniunii Europene pentru afaceri externe şi politica de securitate. Principalul atribut al său este 
funcţia de reprezentare pe care o împarte cu Preşedintele Consiliului European”. O altă instituţie 
care apare este Serviciul European de Acţiune Externă (SEAE). Aceasta va fi o structură autonomă, 
separată de Consiliu şi de Comisie, subordonată direct Înaltului Reprezentant al UE. Rolul său 


principal va fi sprijinul şi coordonarea acţiunile externe ale Uniunii Europene. 


$ Traite de Lisbonne - Innovations dans le fonctionnement des intitution decisionelle et autre innovations 
concrete majeurs, p.2, disponibil online la: http://francaisdesuisse.ch/ download/AFE-FicheTraite_Lisbonne.pdf, 
accesat la 30.03.2015. 


7 Raport asupra Tratatului de la Lisabona al Senatului Republicii Franceze, p.6, disponibil online la: 
http://ww.senat.fr/europe/note_lisbonne.pdf, accesat la 25.03.2015. 


5 Procedura de adoptare a acordurilor internaţionale, 20 august 2010, disponibilă online la: 
http://europa.eu/legislation_summaries/institutional_affairs/decisionmaking process/114532_ro.htm, accesată la 
22.01.2014. 


” Ibidem, p.8. 

Un alt rol va fi gestionarea instrumentelor financiare externe, cu alte cuvinte acesta va 
prioritiza fondurile europene. SEAE este un minister de externe şi de finanţe al UE, rolul său 
principal fiind de sprijinire a Înaltului Reprezentant şi a Preşedintelui Consiliului în ce priveşte 
politica externă şi de securitate şi în eficientizarea măsurilor luate în acest domeniu. O eficientizare 
a instituţiilor europene este necesară pentru ca UE să devină un partener vizibil şi puternic în scena 


internaţională. 


Înaltul Reprezentant al Uniunii Europene pentru afaceri externe şi politica de securitate - 
ministrul de externe european 


Funcţia de reprezentare în domeniul politicii externe este un pas important în federalizarea 
Europei. Înaltul Reprezentant al Uniunii Europene pentru afaceri externe şi politica de securitate 
cumulează atribuţiile Înaltului Reprezentant PESC, comisarului însărcinat cu afaceri externe şi 
preşedinţia rotativă. Conform articolelor 18 şi 27, Înaltul Reprezentant are următoare atribuţii: 
conduce politica externă şi de securitate comună a UE, contribuie prin propunerile sale la 
elaborarea acestei politici şi o pune în practică ca împuternicit al Consiliului, prezidează Consiliul 
de Afaceri Externe, este vicepreşedinte al Comisiei Europene, reprezintă Uniunea în probleme de 
relaţii externe, conduce Serviciul European de Acţiune Externă şi delegaţiile permanente ale 
Uniunii Europene!0. Este numit de către Consiliul European prin vot cu majoritate calificată, dar 
este şi aprobat de către preşedintele Comisiei Europene. Ulterior, participă alături de ceilalţi 
membrii ai Comisiei la votul de învestitură din Parlamentul European. Este ajutat în desfăşurarea 
atribuţiilor de serviciile specifice ale Comisiei Europene, dar şi ale Consiliului!!. 

Serviciul European de Acţiune Externă va acţiona în sprijinul Înaltului Reprezentant. 
Serviciul va fi compus din funcţionari aleşi din statele membre. Organizarea serviciului va fi pe 
birouri geografice şi pe tematici unice!?. Serviciul va ajuta cu expertiză Consiliul şi Comisia 
Europeană. Funcţionarii vor fi numiţi de către Înaltul Reprezentant al UE şi vor proveni din trei 


arii diferite: funcţionari din cadrul secretariatului Consiliului, al Comisiei, dar şi din serviciile 


10 Înaltul Reprezentant al Uniunii Europene pentru afaceri externe şi politica de securitate, p.L, disponibil 
online la: http://www.consilium.europa.eu/uedocs/emsUpload/Background-HighRepresentative_RO.pdf, accesat la 
24.03.2015. 

!! Ibidem, p.2. 


12 Ibidem, p.3. 

diplomatice naţionale!?. În cadrul SEAE vor fi introduse şi celule de gestionare şi management al 
crizelor, astfel serviciul va acţiona ca o veritabilă structură politico-militară şi economică a Uniunii 
Europene. Delegaţiile UE în statele terțe vor conlucra cu serviciile diplomatice naţionale. 
Principalul lor scop va fi protecţia diplomatică şi consulară a cetăţenilor europeni!*. 

Atribuţiile Înaltului Reprezentant sunt însușiri veritabile ale unui ministru de externe 
european. Acesta va împărți cu preşedintele Consiliului rolul de reprezentare al UE în exterior. 
Misiunea sa fundamentală este de reprezentare a Uniunii Europene şi de promovarea a intereselor 
şi valorilor acesteia. Înaltul Reprezentant va avea drept de iniţiativă în politica externă a Uniunii. 
Înaltul Reprezentant nu va dubla rolul preşedintelui Consiliului, ci îl va ajuta pe acesta prin 
promovarea organizaţiei. Înfiinţarea acestei funcţii ne subliniază voinţa UE de a deveni un actor 
la nivel mondial. Pentru a deveni o putere smart, Uniunea trebuie să aibă un serviciu de 
reprezentare externă bine pus la punct. Desigur că vor mai fi reforme de implementat dar UE a 
făcut paşi importanţi în creşterea rolului său internațional prin atribuirea unei persoane a funcției 
de Înalt Reprezentant care echivalează în ceea ce priveşte rolul şi atribuţiile cu cea de ministru de 


externe. 


Uniunea Europeană un partener vizibil pe scena internaţională 


În anul 2003, se lansează Strategia Europeană de Securitate (SES) sau Documentul Solana. 
Această strategie a venit într-un moment când Uniunea Europeană se extindea sfâşiind cortina ce 
a despărţit-o de Est. 

Subintitulată o Europă mai bună într-o lume mai sigură, această strategie a identificat o 
serie de ameninţări şi provocări globale. Principalele ameninţări identificate în SES, dar şi în 
raportul privind aplicarea acestei strategii sunt: proliferarea armelor de distrugere în masă, 


terorismul şi criminalitatea organizată, securitatea cibernetică, securitatea energetică şi 


schimbările meteo-climatice!5. 


15 Idem. 
14 Idem. 
15 Strategia Europeană de Securitate 2003 şi Raportul Privind punea în aplicare a Strategiei, 2008, pp.11- 


15, disponibil online la: http://ww.consilium.europa.eu/uedocs/ems_data/ librairie/PDF/QC7809568ROC.pdf, 
accesat la 23.03. 

În toate aceste domenii, Uniunea a făcut paşi importanţi prin misiunile internaţionale la 
care a participat - 23 de misiuni civile şi militare de la prima misiune Artemis în Congo!€ -, prin 
forurile împotriva proliferării armelor de distrugere în masă şi prin susţinerea poziţiei Consiliului 
de Securitate în problematica proliferării amenințărilor la securitatea globală. 

Prin reforma PESC, implementată de către Tratatul de la Lisabona, s-a lărgit spectrul de 
misiuni la care poate participa Uniunea Europeană: dezarmare, consiliere militară, stabilizare post- 
conflict, lupta contra terorismului!”. De asemenea, între statele membre a fost introdusă, după 
atentatele de la Londra şi Madrid, o Clauză de asistenţă mutuală şi solidaritate anti-teroristă. 

Prin dobândirea personalității juridice, UE a devenit un partener vizibil pe scena 
internațională. Aceasta poate încheia acorduri şi tratate internaţionale. O nouă entitate pe scena 
internațională, Uniunea Europeană va trebui să facă faţă noului statut de actor mondial. Dacă 
înainte era o uniune de state, acum este o entitate ce îşi reprezintă interesele şi are competitori 
puternici pe scena internaţională. 

Tratatul de la Lisabona a acordat această şansă Uniunii de a fi vizibilă în plan internaţional. 
UE, până la Lisabona, aborda misiunile internaţionale cu termenul de „naţiune-cadru”, acum, după 
semnarea acestui tratat Uniunea poate desfăşura singură misiuni. De asemenea, UE are grupuri 
tactice (1.500-3.000 oameni) care sunt pregătite de acțiune în 10 zile de la decizia Consiliului 
European!$. Independenţa Uniunii în conducerea misiunilor internaţionale este un mare pas 
înainte. 

Noile instituţii ale Uniunii Europene îi permit o vizibilitate externă mai mare deoarece rolul 
şi atribuţia acestora a fost mărit. Acestea au ca principal scop transformarea Uniunii Europene 
dintr-o uniune de state într-o uniune ce poate deveni un actor global important. Vizibilitatea pe 
scena internaţională va depinde doar de modul de aplicare a politicilor europene şi de promovarea 


lor pe plan extern. 


* Frunzeti Teodor, Zodian, Vladimir, (coordonatori), Lumea 2013. Enciclopedie politică şi militară (Studii 
Strategice şi de Securitate), Editura Rao, Bucureşti, 2013, p.186. 


7 Raport asupra Tratatului de la Lisabona al Senatului Republicii Franceze, p.8, disponibil online la: 
http://www .senat.fr/europe/note_lisbonne.pdf, accesat la 25.03.2015. 


5 Teodor Frunzeti, Vladimir Zodian, op. cit., p.189. 

Cooperarea în interiorul Uniunii Europene 


Uniunea Europeană s-a fondat pe principii, valori şi idei comune. Baza funcționării acesteia 
a fost colaborarea şi cooperarea. Fără o colaborare strânsă, statele Uniunii nu se puteau ajutau, 
scopul ultim al organizaţiei fiind ajutorarea statelor membre. Având la baza dorinţa de a nu mai 
exista război în interiorul Europei, ci doar pace şi colaborare, Uniunea Europeană consideră ca 
primă valoare internă, cooperarea. 

După Tratatul de la Lisabona, cooperarea în interiorul Uniunii Europene a devenit o 
cooperare sporită, expresie ce denumeşte o procedură care permite statelor membre să folosească 
instituţiile Uniunii Europene pentru a promova o colaborare mai strânsă între ele!”. Condiţiile 
pentru a avea o astfel de colaborare sunt multiple şi implică o serie de prevederi. 

Prima condiţie este ca scopul să fie continuarea atingerii obiectivelor UE. A doua condiţie 
este respectarea tratatelor. A treia condiţie este respectarea acquis-ului comunitar precum şi a 
drepturilor şi intereselor altor state membre. A patra se referă la cooperarea sporită care trebuie 
folosită ca soluţie de ultimă instanţă dacă scopul nu poate fi atins într-un mod şi timp rezonabil. A 
cincea condiţie este aceea că nu se aplică în domeniile în care Uniunea are competenţe exclusive. 
A şasea condiţie este că în ceea ce priveşte PESC trebuie aprobate deciziile în unanimitate de către 
Consiliu, în celelalte domenii este nevoie de sprijinul Comisiei, votul cu majoritate calificată în 
Consiliu şi aprobarea Parlamentului”. 

Cooperarea sporită este fundamentală pentru creşterea convergenţei statale interne. Pentru 
a îndeplini mai repede obiectivele, instituţiile Uniunii trebuie să sprijine statele membre pentru ca 
acestea să poată duce la bun sfârşit deciziile pe care le-au luat. Introducerea cooperării sporite este 
procedura care simplifică, adânceşte şi urgentează cooperarea în interiorul Uniunii Europene. 

Un alt model de cooperare în interiorul Uniunii Europene este cooperarea în domeniul 
Justiţiei. Conform Tratatului de la Lisabona, Uniunea are un rol mai puternic în domenii precum 


cel al asigurării unui spaţiu de libertate, securitate şi justiţie?!. Uniunea Europeană doreşte crearea 


'9 Tratatul de la Lisabona, p.4, disponibil online la: http://europedirect.centras.ro/assets/editor/file/continut% 
20brosura.pdf, accesat la 25.01.2014. 


2 Ibidem, p.4. 


1 Raport asupra Tratatului de la Lisabona al Senatului Republicii Franceze, p.7, disponibil online la: 
http://rww .senat.fr/europe/note_lisbonne.pdf, accesat la 25.03.2015. 

progresivă a unui sistem integrat de gestionare al frontierelor”?. Cooperarea judiciară civilă şi 
penală este întărită prin definirea rolului EUROPOL şi a EUROJUST. Pe lângă delimitarea rolului 
acestor două mecanisme de cooperare, a fost instaurat mecanismul de evaluarea mutuală în materie 


de justiţie. Statele membre sunt evaluate de către instituţiile UE în materie de justiţie şi afaceri 


interne?5. 


Curtea de Justiţie Europeană (CJE) are ca principal scop respectarea şi interpretarea 
dreptului Uniunii Europene. Cooperarea crescândă la nivel judiciar în materie civilă şi penală este 
pusă în practică prin consilierea statelor membre, dar şi prin ajutor reciproc. Statele membre pot 
obţine unele probe privind infracțiuni şi delicte, pot emite urmăriri penale la nivel european, pot 
executa deciziile altor curți de justiţie?*. O altă caracteristică a cooperării judiciare este 
recunoaşterea mutuală a deciziilor justiţiei luate în alte state membre. Cooperarea judiciară este 
extrem de importantă şi principalul rezultat al ei este verificarea instaurării cooperări sporite în 
Uniune. 

Cooperarea sporită are ca principal rol crearea unui spaţiu democratic, paşnic, un mediu în 
care dezvoltarea şi bunăstarea cetăţenilor europeni să crească sub auspiciile drepturilor şi 
libertăţilor omului. Fără o cooperare sporită nu putem realiza o uniune care să respecte integritatea 


omului şi drepturile cetăţenilor. 


O Europă a drepturilor - Carta drepturilor fundamentale 


Drepturile omului sunt fundamentale în lumea în care trăim, unde democraţia este cel mai 
extins mod de guvernare. În preambulul Cartei drepturilor fundamentale ale Uniunii Europene, 


persoana este în centrul acţiunii UE, cetăţenia europeană este un drept de care fiecare cetăţean are 


parte, iar fiecare cetăţean are dreptul să trăiască într-un spaţiu de libertate, securitate şi justiţie”. 


22 Idem. 

25 Idem. 

24 Traite de Lisbonne - Innovations dans le fonctionnement des intitution decisionelle et autres innovations 
concretes majeures, p.3, disponibil online la: http://francaisdesuisse.ch/download/ AFE-FicheTraite_Lisbonne.pdf, 


accesat la 25.03.2015. 


5 Carta drepturilor fundamentale ale Uniunii Europene, p.395, disponibil online la: http://eur-lex. 
europa.eu/LexUriServ/LexUriServ.do?uri=0J:C:2010:083:0389:0403:ro0:PDF, accesat la 29.03.2015. 

Demnitatea umană este inviolabilă, este respectată şi protejată. Fiecare om are dreptul la viaţă, 
nicio persoană nu poate fi condamnată la moarte sau executată”. 

Primul titlu al Cartei se referă la demnități. Demnitatea umană este reprezentată prin 
dreptul la viaţă, integritatea fizică şi psihică care se cer a fi respectate (într-un alineat se interzice 
clonarea fiinţelor cu scopul reproducerii), nimeni nu poate fi supus torturii sau pedepselor şi 
tratamentelor inumane, omul are dreptul să nu fie supus unei munci forţate, sclaviei sau servituţii, 


traficul de fiinţe umane este strict interzis”. 


Al doilea titlu al Cartei se referă la libertăţi. Principalele libertăţi ale Cartei sunt: dreptul la 
libertate şi la siguranţă, dreptul la viaţă privată şi de familie, dreptul la căsătorie şi de a-şi întemeia 
o familie, libertatea de gândire, libertatea conştiinţei, libertatea de a-şi alege o religie, libertatea de 
exprimare şi de informare, libertatea de întrunire ori de asociere, libertatea artelor şi ştiinţelor, 
dreptul la educaţie şi învățământ obligatoriu, dreptul la înfiinţarea unor instituţii de învăţământ, 
libertatea de a alege o ocupaţie şi dreptul la muncă, dreptul de proprietate, dreptul de proprietate 
intelectuală şi dreptul de aziP8. 

Al treilea titlu din Carta drepturilor fundamentale ale Uniunii Europene se referă la 
egalitate. Egalitatea în faţa legii, principiul nediscriminării, egalitatea diversității culturale, 
egalitatea religioasă şi lingvistică, egalitatea între femei şi bărbaţi, drepturile copilului, dreptul 
persoanelor în vârstă, egalitatea socială şi integrarea persoanelor cu handicap.” Al patrulea titlu 
se referă la solidaritate. Dreptul privind respectarea vieţii de familie şi vieţii profesionale, dreptul 
la asistenţă socială, dreptul la protecţie socială, la asistenţă în domeniul sănătăţii””. AI cincilea titlu 
este ultimul introdus în noua Cartă şi se referă la cetăţenii europeni. Dreptul de a alege şi de a fi 


ales, dreptul la o bună administrare, dreptul de acces la documente, dreptul de petiţionare”!. 


25 Ibidem, p.39. 

21 Idem. 

2 Ibidem, pp.397-398. 
* Ibidem, p.400. 

30 Ibidem, pp.402-403. 


3! Ibidem, p. 404. 

Un articol important este Art. 43 care stipulează dreptul cetățeanului de a apela la 
Ombudsmanul European pentru a-i fi garantată integritatea fizică sau juridică în cazul unei 
administrări defectuoase din partea unor instituţii sau organe ale Uniunii Europene. Ultimul titlu 
din Cartă este Justiţia. Articolul 48 stipulează prezumția de nevinovăție şi dreptul la apărare, o 
prezumție generală valabilă în dreptul civil la nivel internaţional. 

Această Cartă este varianta revizuită a celei apărute în 7 decembrie 2000 iar la data intrării 
în vigoare a Tratatului de la Lisabona înlocuieşte vechea Cartă cu aceasta prezentă. Intrată în 
vigoare odată cu Tratatul de la Lisabona, Carta drepturilor fundamentale este o garanţie că Europa 
a devenit un spaţiu al drepturilor în care fiecare cetăţean se poate dezvolta în mod deplin nefiindu- 
i afectată integritatea. Lumea post-modernă a Europei, folosind expresia lui Robert Cooper, este 


garantată de această Cartă. 


Corpul voluntar european de ajutor umanitar-apărarea drepturilor fundamentale ale 
omului 


Cooperarea în interiorul Uniunii este sporită după intrarea în vigoare a Tratatului de la 
Lisabona, care prevede o cooperare strânsă, adâncită şi profundă. Uniunea Europeană este un 
spaţiu al democraţiei, al valorilor democratice şi al respectului drepturilor fundamentale ale 
omului. Pentru a ajuta cetăţenii europeni care se află în necesitate, Tratatul de la Lisabona propune 
înființarea unui corp voluntar european de ajutor umanitar iar Comisia Europeană a propus 
demararea proiectului. 

Comisarul european pentru cooperare internațională, ajutor umanitar şi reacţie la situaţii 
de criză, Kristalina Georgieva, a subliniat importanţa fondării acestui corp voluntar prin faptul că 
„le va permite europenilor să-şi exprime angajamentul în favoarea solidarităţii Uniunii şi să 
conlucreze în calitate de cetăţeni europeni”*?. Tot comisarul european a subliniat că sprijinirea şi 
ajutorul dat persoanelor afectate de anumite dezastre va creşte coeziune socială a UE. 

Corpul european va funcţiona prin catalizarea tuturor organizaţiilor voluntare de pe 


teritoriul Uniunii şi va acţiona în funcţie de nevoi şi de necesităţi“”. Anul 2011 a fost anul 


32 Declaraţie a comisarului Kristalina Georgieva, disponibilă online la: http://europa.eu/rapid/press- 
release_IP-10-1543_ro.htm, accesată la 28.03.2015. 


33 Idem. 

voluntariatului, un an în care proiectul a devenit fezabil prin faptul că Parlamentul European a dat 
o declaraţie privind instituirea unui astfel de organ european. 

În data de 29 septembrie, Parlamentul European emite o declaraţie care sprijină instituirea 
acestui corp european, o declaraţie ce are ca bază Juridică articolul 214, alineatul 5 din Tratatul 
privind funcţionarea Uniunii Europene. Astfel, Parlamentul European consideră că acţiunea 
umanitară reprezintă o expresie fundamentală a valorii europene a solidarităţii””. Parlamentul 
european susține voluntariatul european care este o componentă indispensabilă a identităţii 
europene şi subliniază că acest corp voluntar va mări coeziunea socială la nivel european“5. 
Parlamentul European declară că serviciul trebuie fondat sub auspiciile umanitare şi că rolul şi 
componenţa sa trebuiesc analizate amănunţit. Declaraţia subliniază că acest corp voluntar se va 
baza pe principii bine alese iar voluntarii trebuie identificaţi şi aleşi, bine formaţi apoi repartizaţi 
după principii prestabilite. 

Declaraţia evidenţiază că serviciul voluntar sau corpul voluntar trebuie să se bazeze pe 
cerere şi necesităţi, iar securitatea trebuie să fie primordială“€. Instituirea unui astfel de corp va fi 
un pas fundamental în creşterea coeziunii, încrederii şi cooperări la nivelul cetăţenilor europeni. 
În acelaşi timp, acest corp va ajuta la respectarea drepturilor fundamentale ale omului prin ajutorul 
acordat prin intermediul acestui organ. Ajutorul dat va fi canalizat pentru a apăra integritatea fizică 
şi psihică a omului dar şi pentru a proteja nevoile fundamentale ale ființei umane. Corpul voluntar 
european de ajutor umanitar este o instituţie ce va ajuta la prezervarea securității umane şi 
individuale la nivel european de aceea putem afirma că va fi o componentă esenţială a securităţii 


Uniunii Europene. 


NATO şi UE în noua arhitectură globală - o cooperare eficientă 


Uniunea Europeană şi Organizaţia Tratatului Atlanticului de Nord au fost înfiinţate în 


aceeaşi perioadă având ca bază valori şi idealuri comune. De-a lungul istoriei, o mare parte dintre 


34 Declaraţia Parlamentului European privind instituirea corpului voluntar european de ajutor umanitar, 
p.l, disponibilă online la: http://eur-lex.europa.eu/LexUriServ/LexUriServ.do?uri=0J:C:2013:056E:0122:0123:R0O: 
PDF, accesată la 24.03.2015. 


35 Idem. 


36 Jbidem, p2. 

statele europene au făcut parte din ambele organizaţii. Uniunea Europeană a fost vectorul 
economico-cultural, iar Alianţa Nord-Atlantică a fost vectorul politico-militar. Totuşi, există şi 
state europene non-membre UE şi/sau NATO care fac parte din arhitectura globală de securitate. 

Cooperarea dintre aceste două entități a fost strânsă în perioada bipolară datorită 
profundelor legături istorico-politice. După implozia sistemului comunist, cele două entități 
politice şi-au continuat şi desăvârşit cooperarea. Confruntată, la începutul anilor 1990, cu 
provocări la adresa existenţei sale, NATO a rezistat, s-a transformat şi a ajuns să fie o alianță 
militară fondată pe fundamente democratice solide. După 1l septembrie 2001, paradigma 
securităţii internaţionale s-a schimbat şi este într-o continuă evoluţie. 

În anul 2002, NATO şi Uniunea Europeană au semnat Declaraţia comună asupra Politicii 
Europene de Securitate şi Apărare. În această declaraţie, cele două organizaţii internaţionale 
cooperau activ şi se sprijineau reciproc prin consultări reciproce, egalitatea în drepturi, egalitatea 
autonomiei decizionale şi a intereselor statelor membre, dezvoltarea coerentă, susținerea reciprocă 
privind dezvoltarea unor capabilități militare”. 

În anul 2003, PESA a devenit operaţională prin Berlin Plus. UE conduce operaţii de 
gestionare a crizelor cu capabilități NATO. La Lisabona, Alianţa Nord-Atlantică a adoptat noul 
concept strategic. În acest nou concept, UE era văzută ca un partener esenţial al NATO privind 
menţinerea securităţii euroatlantice. 58 

În declaraţia Summit-ului de la Chicago din anul 2012, marea provocare este ca noile 
concepte privind politica de apărare şi de securitate ale NATO şi UE, Smart Defense şi Pooling 


and sharing, să fie complementare*?. 


Cooperarea eficientă trebuie realizată cu ajutorul 
complementarităţii conceptuale. 
NATO trebuie să fie complementare şi trebuie să se întărească reciproc în susținerea păcii 


şi a securităţii internaţionale“. Între noul concept strategic al NATO şi Politica de Securitate şi 


37 Parteneriatul Strategic N.A.T.O-UE, disponibil online la:  http://mato.mae.ro/node/282, accesat la 
22.03.2015. 


33 Jdem. 
39 Jdem. 


10 Teodor Frunzeti, „Concepte strategice ale N.A.T.O.- Actualul concept strategic o abordare pentru viitor”, 
în Revista de Ştiinţe Militare, nr. 1(XI) din 2011, Academia Oamenilor de Ştiinţă, Bucureşti, p.24. 

Apărare Comună a UE este o relaţie biunivocă de influenţă şi susţinere reciprocă”!. Cele două, 
NATO şi Uniunea Europeană, ca păstrătoare ale valorilor democratice şi ale drepturilor omului 
trebuie să găsească mijloace de cooperare eficace pentru a realiza un spaţiu euroatlantic generator 
de securitate. O cooperare profundă, înţeleaptă şi eficientă va asigura un rol puternic în nou 
arhitectură globală ambelor entităţi, o cooperare laxă şi ineficientă va diminua importanţa acestora 


pe scena internaţională. 


11 Teodor Frunzeti, op.cit., p. 26. 

